stanford-oval/wikipedia huggingface dataset:
H’melnytskyin piiri

| H’melnytskyin piiri Хмельницький район |
| --- | --- |
 Piirin sijainti Hmelnytskyin alueen kartalla
 Lippu:  Vaakuna
 Koordinaatit: 49.4194°N, 26.9794°E 
Valtio:   Ukraina
Alue:  Hmelnytskyin alue
Hallinto:  
 – hallinnollinen keskus:  H’melnytskyi (274 582 as., 2021)
Pinta-ala  ():  10 768,3 km²
Väkiluku (2021, arvio):  679 374
H’melnytskyin piiri (ukr. Хмельницький район, H’melnytskyi raion) on hallinnollinen piiri Ukrainan länsiosassa Hmelnytskyin alueella.  Piiriä laajennettiin merkittävästi heinäkuussa 2020. H’melnytskyin piiri rajautuu etelässä Kamjanets-Podilskyin piiriin, lännessä Ternopilin alueeseen (Ternopilin ja Tšortkivin piirit), pohjoisessa Šepetivkan piiriin, koillisessa Žytomyrin alueeseen (Žytomyrin piiri) ja idässä Vinnytsjan alueeseen (H’milnykin, Vinnytsjan ja Žmerynkan piirit). Piirin hallinnollinen keskus on H’melnytskyi (274 582 as., 2021).
H’melnytskyin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Aiempaa laajemman Hmelnytskyin piirin pinta-alaksi tuli 10 768,3 neliökilometriä.
Ukrainan tilastokeskus arvioi H’melnytskyin piirin väkiluvuksi 679 374 (1.1.2021). Kaupunkilaisiksi luokiteltiin 62 prosenttia piirin asukkaista (421 087 as.). Kaupunkilaiset asuivat joko jossain piirin kuudesta kaupungista (Deražnja 9 917 as., H’melnytskyi 274 582 as., Horodok 15 835 as., Krasyliv 18 583 as., Starokostjantyniv 34 232 as. ja Volotšysk 18 474 as.) tai 14 kaupunkityyppisestä taajamasta (joista väkirikkaimpana mainittakoon (Letytšiv 10 183 as. ja Jarmolyntsi 7 263 as.).
H’melnytskyin piiri ennen heinäkuun 2020 alueuudistusta.
H’melnytskyin rautatieasema.
H’melnytskyin lentoaseman rakennus.
Aiheesta muualla

Kuvia tai muita tiedostoja aiheesta H’melnytskyin piiri Wikimedia Commonsissa
Pertunmaan hyvinvointiasema

| Pertunmaan hyvinvointiasema |
| --- | --- |
 Pertunmaan hyvinvointiasema kesäkuussa 2020.
Osoite:  Virastokuja 1 19430 Pertunmaa
Sijainti:  Mäntyharju
Koordinaatit:  61.5038°N, 26.4815°E
Pertunmaan hyvinvointiasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pertunmaan hyvinvointiasema on Mäntyharjun Pertunmaalla toimiva kunnallinen sosiaali- ja terveysasema. Vuoden 2017 alusta Pertunmaan terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote ja vuoden 2023 alusta Etelä-Savon hyvinvointialue. Terveysaseman laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on.
Etelä-Savossa terveysaseman sijaan vuodesta 2017 käytetty hyvinvointiasema-nimitys on herättänyt keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena. Kielellisesti selkeämpää on kutsua toimipistettä edelleen Pertunmaan sosiaali- ja terveysasemaksi.
Aiheesta muualla

Essote - sairaaloiden ja hyvinvointikeskusten osoitteet ja kartat (Arkistoitu – Internet Archive) (essote.fi)
Cahal Brendan Daly

Cahal Brendan Daly (1. lokakuuta 1917 – 31. joulukuuta 2009) oli irlantilainen katolinen kirkonmies. Hän toimi Armaghin arkkipiispana ja samalla Irlannin korkeimpana piispana vuosina 1990–1996. Hänestä tuli kardinaali vuonna 1991, mutta hän oli liian iäkäs voidakseen osallistua uuden paavin valintaan keväällä 2005.
Daly syntyi Loughguilen kylässä Pohjois-Irlannissa ja sai pappisvihkimyksensä 22. kesäkuuta 1941. Häntä arvosteltiin aikanaan laajamittaisesta pedofiliasta syytetyn irlantilaispappi Brendan Smythin tapauksen välinpitämättömäksi koetusta käsittelystä.
Daly vetäytyi arkkipiispanvirasta 79 vuotta täytettyään (1996), jolloin häntä seurasi Seán Brady. Hän kuoli 92-vuotiaana.
Aiheesta muualla

Catholic-Hierarchy.org: Cahal Brendan Cardinal Daly (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Ranska  BnF data  Saksa  Israel  Yhdysvallat 
Henkilöt:  Irlanti 
Muut:  IdRef
Lontoon pormestarinvaali 2024

Lontoon pormestarinvaali 2024 käytiin 2. toukokuuta 2024 Suur-Lontoon yleishallintoviranomaisen edustajistovaalien ja useiden muiden Englannin ja Walesin paikallisvaalien yhteydessä. Vaalin voitti istuva pormestari, työväenpuolueen Sadiq Khan.
Vaalitapa

Äänioikeutettuja olivat kaikki 18 vuotta täyttäneet Suur-Lontoossa asuvat Yhdistyneen kuningaskunnan, Kansainyhteisön tai Euroopan unionin kansalaiset, jotka olivat rekisteröityneet äänestäjiksi.
Vaalikelpoisia olivat kaikki äänioikeutetut sekä ne, jotka olivat 12 kuukauden ajan ennen vaalipäivää asuneet tai työskennelleet Lontoossa tai vuokranneet tai omistaneet kiinteistön siellä. Päästäkseen ehdolle kunkin ehdokkaan oli kerättävä vähintään 330 allekirjoitusta äänioikeutetuilta Suur-Lontoon asukkaalta: kymmenen kustakin Lontoon 32 kaupunkipiiristä sekä Lontoon Citystä. Lisäksi kunkin ehdokkaan oli maksettava 10 000 punnan pantti, jonka sai takaisin, jos ehdokas sai vaalissa vähintään viisi prosenttia äänistä.
Aiemmista pormestarinvaaleista poiketen pormestari valittiin yksinkertaisella enemmistövaalilla.
Tulos

| Puolue | Puolue | Ehdokas | Ääniä |  % |
| --- | --- | --- | --- | --- |
|  | Työväenpuolue | Sadiq Khan | 1 088 225 | 43,8 |
|  | Konservatiivipuolue | Susan Hall | 812 397 | 32,7 |
|  | Liberaalidemokraatit | Rob Blackie | 145 184 | 5,8 |
|  | Vihreä puolue | Zoë Garbett | 145 114 | 5,8 |
|  | Reform UK | Howard Cox | 78 865 | 3,1 |
|  | sitoutumaton | Natalie Campbell | 47 815 | 1,9 |
|  | SDP | Amy Gallagher | 34 449 | 1,4 |
|  | Animal Welfare | Femy Amin | 29 280 | 1,2 |
|  | sitoutumaton | Andreas Michli | 26 121 | 1,1 |
|  | sitoutumaton | Tarun Ghulati | 24 702 | 1,0 |
|  | Count Binface | Count Binface | 24 260 | 1,0 |
|  | Britain First | Nick Scanlon | 20 519 | 0,8 |
|  | London Real | Brian Rose | 7 501 | 0,3 |
| Yhteensä | Yhteensä | Yhteensä | 2 484 432 | 100,0 |
| Hylätyt äänet | Hylätyt äänet | Hylätyt äänet | 11 127 | 0,4 |
| Äänestäneet/äänestysprosentti | Äänestäneet/äänestysprosentti | Äänestäneet/äänestysprosentti | 2 495 559 | 40,5 |
Lähde:
Luettelo Venäjän presidenteistä

Tämä on luettelo Venäjän presidenteistä. Venäjän presidentin virka perustettiin vuonna 1991 Neuvostoliiton hajottua. Sama henkilö voidaan valita kahdelle peräkkäiselle kuuden vuoden kaudelle.
Venäjän presidentit

| №>  | Presidentti (syntynyt–kuollut) | Presidentti (syntynyt–kuollut) | Virkakausi | Puolue |
| --- | --- | --- | --- | --- |
| 1. |  | Jeltsin, BorisBoris Jeltsin (1931–2007) | 10. heinäkuuta 1991 – 31. joulukuuta 1999 | Sitoutumaton |
| 2. |  | Putin, VladimirVladimir Putin (s. 1952) | 31. joulukuuta  1999 – 7. toukokuuta 2008 | Yhtenäisvenäläinen |
| 3. |  | Medvedev, DmitriDmitri Medvedev (s. 1965) | 7. toukokuuta 2008 – 7. toukokuuta 2012 | Yhtenäisvenäläinen |
| 4. |  | Putin, VladimirVladimir Putin (s. 1952) | 7. toukokuuta 2012 alkaen | Yhtenäisvenäläinen |
Kamui Kobayashi

| Kamui Kobayashi> 小林可夢偉 |
| --- | --- |
 Kamui Kobayashi Fujin 6 tunnin ajossa vuonna 2024.
Henkilötiedot
Kansalaisuus:   Japani
Formula 1 -ura
Aktiivivuodet:  2009–2012, 2014
Talli(t):  Toyota (2009) Sauber (2010–2012) Caterham (2014)
Kilpailuja:  76 (75 starttia)
Maailman­mestaruuksia:  0
Voittoja:  0
Palkintosijoja:  1
Paalupaikkoja:  0
Nopeimpia kierroksia:  1
MM-pisteitä:  125
Ensimmäinen kilpailu:  Brasilian GP 2009
Viimeinen kilpailu:  Abu Dhabin GP 2014
Aiheesta muualla
www.kamui-kobayashi.com
Kamui Kobayashi (jap. 小林 可夢偉, Kobayashi Kamui, s. 13. syyskuuta 1986 Amagasaki, Hyōgo, Japani) on japanilainen rata-autoilija.
Kobayashi on toiminut Formula 1 -sarjassa kilpakuljettajana Toyotalla kaudella 2009, Sauberilla kausina 2010–2012 ja Caterhamilla kaudella 2014.
Hän on eniten pisteitä saavuttanut japanilainen F1-kuljettaja.
Uran alku

Kobayashin kilpaura alkoi kartingista vuonna 1996, missä hän ajoi vuoteen 2002 asti. Kartingista hän siirtyi ensin Japanin Formula Toyota -sarjaan ja pari vuotta myöhemmin Italian sekä Saksan Formula Renault -sarjoihin. Kobayashi voitti vuonna 2005 Italian Formula Renault- ja Formula Renault Eurocup -sarjojen mestaruudet. Vuosina 2006 ja 2007 Kobayashi ajoi Formula 3 Eurosarjassa, kaudella 2006 hän sijoittui loppupisteissä kahdeksanneksi ja kaudella 2007 neljänneksi. Hän voitti Aasian GP2 -sarjan mestaruuden kaudella 2008–2009.
Formula 1 > Toyota (2009)

Kobayashi teki Formula 1 -debyyttinsä kaudella 2009 Brasilian GP:ssä tuuratessaan ulosajossa loukkaantunutta Timo Glockia. Uransa toisessa kilpailussa Abu Dhabin GP:ssä Kobayashi ajoi kuudenneksi ja ohitti radalla muun muassa edelliskilpailussa maailmanmestaruuden varmistaneen Jenson Buttonin.
Formula 1 > Sauber (2010–2012)

Kaudella 2010 Kobayashi siirtyi BMW Sauber -talliin. Kehnon alkukauden jälkeen hän onnistui ajamaan pisteille Turkin kilpailussa. Euroopan ja Britannian kilpailuissa hän ajoi sijoille 7 ja 6. Kobayashi saavutti kauden aikana 32 pistettä ja sijoittui lopputuloksissa 12:nneksi.
Kobayashi jatkoi tallissa myös kaudella 2011. Kauden avauskilpailussa Australian GP:ssä hänet sekä hänen tallikaverinsa Sergio Pérez hylättiin sääntöjenvastaisten takasiipien vuoksi. Sen jälkeen hän keräsi tasaisesti pisteitä kilpailuista. Euroopan GP:n 16. sija katkaisi Kobayashin 6 perättäisen pistesijan putken. Kobayashin kauden kohokohta oli Monacon GP, jossa hän sijoittui viidenneksi. Kanadan kilpailussa Kobayashi oli parhaimmillaan toisena, mutta hän putosi lopulta seitsemänneksi. Kobayashi saavutti kauden aikana 30 pistettä sijoittuen 12:nneksi MM-taulukossa.
Kobayashi jatkoi tallissa kaudella 2012. Hän ajoi kolmanteen lähtöruutuun Kiinan kilpailussa, jossa hän sijoittui kymmenenneksi. Hän ajoi samassa kilpailussa nopeimman kierroksen, ollen historian kolmas japanilainen, joka on ajanut nopeimman kierroksen. Tähän ovat pystyneet aiemmin Masahiro Hasemi vuoden 1976 Japanin GP:ssä ja Satoru Nakajima vuoden 1989 Australian GP:ssä. Saksan GP:ssä Kobayashi ajoi kilpailussa neljänneksi. Belgian GP:ssä Kobayashi ajoi peräti toiseen lähtöruutuun, ollen ensimmäinen eturivistä startannut japanilaiskuljettaja, rikkoen samalla Takuma Satōn parhaan japanilaiskuljettajan aika-ajosijoitusennätyksen. Kilpailussa Kobayashi kärsi alun lähtökolarista ja putosi kilpailussa sijalle 13. Japanin GP:ssä Kobayashi lähti kolmannesta lähtöruudusta ja ajoi myös kilpailussa kolmanneksi. Hänestä tuli näin kolmas japanilainen Aguri Suzukin ja Takuma Satōn jälkeen, jotka ovat olleet palkintokorokkeella. Näistä huolimatta Kobayashi ei saanut jatkosopimusta tallista, vaan talli korvasi Telmexiä sponsoroivan Esteban Gutiérrezin tallin kuljettajaksi. Kobayashi saavutti kauden aikana 60 pistettä sijoittuen sarjan 12:nneksi.
Formula 1 > Caterham (2014)

Kobayashi palasi Formula 1 -sarjaan Caterhamin kilpakuljettajana välivuoden jälkeen kaudeksi 2014. Kauden avausosakilpailu Australiassa päättyi keskeytykseen. Myös seuraavat kymmenen osakilpailua menivät heikoilla suorituksilla.
Belgian GP:ssä Kobayashi menetti ajopaikkansa saksalaiselle André Lottererille. Kobayashi ajoi kuitenkin jälleen seuraavassa kilpailussa Italian GP:ssä. Caterhamin ajauduttua konkurssiin Venäjän GP:n jälkeen Kobayashi jäi ilman tallipaikkaa. Caterham sai fanirahoituksella kerättyä tarpeeksi rahaa osallistuakseen kauden viimeiseen kilpailuun Abu Dhabiin, jossa Kobayashi ajoi tallin toista autoa. Kobayashi jäi kauden aikana ilman MM-pisteitä ollen parhaillaan Malesian ja Monacon kilpailussa 13:s.
Formula 1 -uran jälkeen

Kaudella 2013 Kobayashi kilpaili FIA World Endurance Championship -sarjassa LMGTE-PRO -luokassa AF Corsen Ferrari 458 -autokunnassa. Le Mansin 24 tunnin kilpailussa hänen, Olivier Berettan ja Toni Vilanderin muodostama autokunta sijoittui luokkansa viidenneksi. Näiden ohessa Kobayashi ajoi myös Aasian LeMans -sarjassa GTE-luokassa toiseksi.
Jäätyään työttömäksi Caterhamin konkurssin myötä Kobayashi siirtyi takaisin kotimaahansa Japaniin kilpailemaan kaudeksi 2015 Japanin Super Formula -sarjaan, jossa loppusijoitus oli kuudes.
Kaudella 2016 Kobayashi ajoi FIA World Endurance Championship -sarjassa LMP1-luokassa Toyotan tehdastallin kuljettajana. Kobayashi ja hänen ranskalainen tallitoverinsa Stephane Sarrazin sijoittuivat sarjan loppupisteissä kolmansiksi.
Kaudella 2017 Kobayashi jatkoi FIA WEC -sarjassa Toyotan tehdastallin kuljettajana. Samana vuonna hän ajoi myös Super Formulaa, missä hänen parhaaksi tulokseksi jäi Motegin kilpailun toinen tila. Joulukuussa 2017 hän pääsi kokeilemaan Formula E -sarjaa ajamalla Andretti Autosportin autolla Honkongin osakilpailuissa heikolla menestyksellä.
Kaudella 2018 Kobayashi aloitti Super GT -sarjassa Heikki Kovalaisen ajoparina. Kobayashi voitti kauden aikana yhden osakilpailun, mutta hänen sijoituksensa lopputuloksissa jäi 20 parhaan ulkopuolelle. Samana vuonna hän ajoi jälleen FIA WEC -sarjassa Toyotan kakkostallissa kauden 2018–2019, missä hän ja hänen autokuntaansa kuuluneet Mike Conway ja José María López voittivat kauden aikana pari kilpailua ja varmistivat tallille toisen tilan kauden lopputuloksissa.
Kobayashin, Conwayn ja Lópezin seuraava kausi 2019–2020 sarjassa sujui paremmin, kun he voittivat kauden aikana neljä osakilpailua ja varmistivat kuljettajien mestaruuden. He uusivat mestaruutensa kaudella 2021 voittamalla kauden aikana kolmesti, joista yksi oli Le Mansin 24 tunnin ajo.
2020-luvulla Kobayashi on keskittynyt Super Formulan ja FIA WEC -sarjan lisäksi kestävyysajoihin yhdysvaltalaisissa IMSA- ja NASCAR-sarjoissa, mutta hänen parhaat tuloksensa ovat edelleen suurelta osin FIA WEC:stä ja sen ohessa ajettavasta Le Mansin 24 tunnin ajoista. Daytonan 24 tunnin ajon hän on voittanut vuosina 2019 ja 2020.
Palkinnot

Asian Awards 2013: Palkinto luokassa "Outstanding Achievement in Sport".
Formula 1 -tulokset > Tulokset kilpailuittain

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Toyota | AUS   | MAL   | CHN   | BHR   | ESP   | MON   | TUR   | GBR   | GER   | HUN   | EUR   | BEL   | ITA   | SIN   | JPN PO | BRA 9 | ABU 6 |  |  |  | 3 | 18. |
| 2010 | BMW Sauber | BHR Kesk. | AUS Kesk. | MAL Kesk. | CHN Kesk. | ESP 12 | MON Kesk. | TUR 10 | CAN Kesk. | EUR 7 | GBR 6 | GER 11 | HUN 9 | BEL 8 | ITA Kesk. | SIN Kesk. | JPN 7 | KOR 8 | BRA 10 | ABU 14 |  | 32 | 12. |
| 2011 | Sauber | AUS DSQ | MAL 7 | CHN 10 | TUR 10 | ESP 10 | MON 5 | CAN 7 | EUR 16 | GBR Kesk. | GER 9 | HUN 11 | BEL 12 | ITA Kesk. | SIN 14 | JPN 13 | KOR 15 | IND Kesk. | ABU 10 | BRA 9 |  | 30 | 12. |
| 2012 | Sauber | AUS 6 | MAL Kesk. | CHN 10 | BHR 13 | ESP 5 | MON Kesk. | CAN 9 | EUR Kesk. | GBR 11 | GER 4 | HUN 18† | BEL 13 | ITA 9 | SIN 13 | JPN 3 | KOR Kesk. | IND 14 | ABU 6 | USA 14 | BRA 9 | 60 | 12. |
| 2014 | Caterham | AUS Kesk. | MAL 13 | BHR 15 | CHN 18 | ESP Kesk. | MON 13 | CAN Kesk. | AUT 16 | GBR 15 | GER 16 | HUN Kesk. | BEL   | ITA 17 | SIN DNS | JPN 19 | RUS Kesk. | USA   | BRA   | ABU• Kesk. |  | 0 | 22. |
• Abu Dhabin GP:ssä 2014 jaettiin tuplapisteet.
Formula 1 -tulokset > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2009 | Toyota | 18. | 2 | 3 | 0 | 0 | 0 | 0 |
| 2010 | BMW Sauber-Ferrari | 12. | 19 | 32 | 0 | 0 | 0 | 0 |
| 2011 | Sauber-Ferrari | 12. | 19 | 30 | 0 | 0 | 0 | 0 |
| 2012 | Sauber-Ferrari | 12. | 20 | 60 | 0 | 1 | 0 | 1 |
| 2014 | Caterham-Renault | 22. | 16 | 0 | 0 | 0 | 0 | 0 |
| Yhteensä (5 kautta) | Yhteensä (5 kautta) | Yhteensä (5 kautta) | 76 | 125 | 0 | 1 | 0 | 1 |
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Brasilian GP 2009 |
| 2 | Ensimmäiset MM-pisteet | 2 | Abu Dhabin GP 2009 |
| 3 | Ensimmäinen nopein kierros | 43 | Kiinan GP 2012 |
| 4 | 100 MM-pistettä | 53 | Italian GP 2012 |
| 5 | Ensimmäinen palkintosija | 55 | Japanin GP 2012 |
GP2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | DAMS | ESPFEA 8 | ESPSPR 1 | TURFEA Kesk. | TURSPR 9 | MONFEA Kesk. | MONSPR 18 | FRAFEA Kesk. | FRASPR 9 | GBRFEA Kesk. | GBRSPR 7 | GERFEA Kesk. | GERSPR 18 | HUNFEA 11 | HUNSPR 8 | EURFEA Kesk. | EURSPR 6 | BELFEA 9 | BELSPR 14 | ITAFEA Kesk. | ITASPR 13 | 10 | 16. |
| 2009 | DAMS | ESPFEA 8 | ESPSPR 5 | MONFEA Kesk. | MONSPR 12 | TURFEA Kesk. | TURSPR NC | GBRFEA Kesk. | GBRSPR 17 | GERFEA 9 | GERSPR 3 | HUNFEA 13 | HUNSPR 8 | EURFEA 8 | EURSPR 11 | BELFEA 7 | BELSPR 11 | ITAFEA 17 | ITASPR 17 | PORFEA 6 | PORSPR 19 | 13 | 16. |
GP2 -tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | DAMS | DUB1FEA 13 | DUB1SPR Kesk. | INDFEA Kesk. | INDSPR 15 | MALFEA 5 | MALSPR 1 | BHRFEA 3 | BHRSPR 1 | DUB2FEA 20 | DUB2SPR 14 |  |  | 22 | 6. |
| 2008–2009 | DAMS | CHNFEA 2 | CHNSPR Kesk. | DUBFEA 1 | DUBSPR C | BHR1FEA 1 | BHR1SPR 6 | QATFEA 4 | QATSPR 18 | MALFEA 2 | MALSPR 7 | BHR2FEA 4 | BHR2SPR 5 | 56 | 1. |
FIA WEC -tulokset

| Kausi | Talli | Auto | Luokka | Nro | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 |  AF Corse | Ferrari 458 Italia GT2 | LMGTE Pro | 71 | SIL 2 | SPA 3 | LMN 4 | SÃO Kesk. | COA 3 | FUJ 9 | SHA 5 | BHR 3 |  | 98 | 7. |
| 2016 |  Toyota Gazoo Racing | Toyota TS050 Hybrid | LMP1 | 6 | SIL 2 | SPA Kesk. | LMN 2 | NÜR 6 | MÉX 3 | COA 3 | FUJ 1 | SHA 2 | BHR 5 | 145 | 3. |
| 2017 |  Toyota Gazoo Racing | Toyota TS050 Hybrid | LMP1 | 7 | SIL 13 | SPA 2 | LMN Kesk. | NÜR 3 | MÉX 4 | COA 4 | FUJ 2 | SHA 4 | BHR 4 | 103,5 | 5. |
Aiheesta muualla

Kuvia tai muita tiedostoja aiheesta Kamui Kobayashi Wikimedia Commonsissa
Virallinen sivusto (Arkistoitu – Internet Archive)
Kamui Kobayashi Twitterissä
Eurocup Formula Renault -sarjan mestarit
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Japani 
Kobayashi Malesian GP:ssä kaudella 2011.
Kobayashi Japanin GP:ssä kaudella 2012.
Kobayashi Caterhamin ratissa kaudella 2014.
Starokostjantyniv
Aiheesta muualla

Kuvia tai muita tiedostoja aiheesta Starokostjantyniv Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Israel  Yhdysvallat  Tšekki 
Maantieteelliset:  MusicBrainz area 
Muut:  Internet Encyclopedia of Ukraine
Chang’e

Chang’e lentää kuuhun.
Chang’e, Ch’ang-O tai Chang’Ngo (kiin.: 嫦娥; pinyin: Cháng’é), tunnetaan myös Heng-E tai Heng-O (姮娥; Héng’é), on kiinalainen Kuun jumalatar. Toisin kuin monet kuuta henkilöittävät kuuhahmot muissa kulttuureissa, Chang’e vain asuu kuussa.
Mexicali

| Mexicali |
| --- | --- |

 lippu:  vaakuna
 Mexicali
 Koordinaatit: 32°39′48″N, 115°28′04″W 
Valtio:  Meksiko
Osavaltio:  Baja California
Kaupunki:  Mexicali
Korkeus:  8 m
Väkiluku (2014):  730 800
Aikavyöhyke:  UTC−8
 – Kesäaika:  UTC−7
Postinumero:  97000–
Suuntanumero(t):  999
 
 mexicali.gob.mx 
Infobox OKVirheellinen NIMI-arvo: 
Mexicali on Meksikon Baja Californian osavaltion pääkaupunki. Sen asukasluku oli vuonna 2010 noin 936 000.
Mexicali sijaitsee Meksikon Yhdysvaltain vastaisella pohjoisrajalla Kalifornian Calexicoa vastapäätä ja se on Latinalaisen Amerikan pohjoisin kaupunki. Mexicali ja Calexico ovat kaksoiskaupunkeja. Calexico on taloudellisesti yhteydessä Mexicaliin. Mexicali sijaitsee noin kahden tunnin ajomatkan päässä Yhdysvaltain San Diegosta. Kaupunki on perustettu 1903.
Väestö

Mexicalissa on Meksikon suurin kiinalaisväestö ja kiinalaiskaupunki La Chinesca.
Talous

Mexicalin laakso on merkittävä maaviljelysalue, jossa on yli 2 000 neliökilometriä keinokasteltua maata. Pohjois-Amerikan vapaakauppa-alue NAFTAn myötä 1994 suurin osa Meksikon ja Yhdysvaltain välisistä kaupan rajoitteista poistettiin ja alueella on perustettu runsaasti tehtaita (niin sanottu maquiladoras), jotka tuovat raaka-aineensa Yhdysvalloista ja vievät valmiit tuotteet takaisin. Kesällä 2006 käynnistettiin Silicon Border -projekti, joka rakentaa Mexicaliin täydellisen mikropiirien tuotantoketjun ja luo noin 100 000 työpaikkaa 20 vuoden kuluessa.
Aiheesta muualla

http://www.mexicali.gob.mx/
Wikimedia Commonsissa on kuvia tai muita tiedostoja aiheesta .
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Espanja  Saksa  Israel  Yhdysvallat 
Maantieteelliset:  MusicBrainz area 
Muut:  NARA
H’melnytskyi

| H’melnytskyi Хмельницький |
| --- | --- |
 Proskurivskakatu, kaupungin pääkadun alku näkyvissä kuvassa (2005).
 lippu:  vaakuna
 H’melnytskyi
 Koordinaatit: 49.4194°N, 26.9794°E 
Valtio:   Ukraina
Alue:  Hmelnytskyin alue
Piiri:  H’melnytskyin piiri
Kirjallinen maininta:  21. helmikuuta 1431
Kaupunkioikeudet:  1566
Pinta-ala:  
 – Kokonaispinta-ala:  93,05 km²
Korkeus:  275 m
Väkiluku (2013)  ():  264 988
Aikavyöhyke:  UTC+2
 – Kesäaika:  UTC+3
Suuntanumero(t):  +380 382(2)
 
 www.khmelnytsky.com 
Infobox OKVirheellinen NIMI-arvo: 
H’melnytskyi (ukr. Хмельни́цький, ven. Хмельни́цкий, Hmelnitski, puol. Chmielnicki) on kaupunki Ukrainassa Etelä-Bugin varrella noin 340 km Kiovasta. Se on Hmelnytskyin alueen pääkaupunki. Asukasluku on 264 988 (2013).
Historia

Asutuksen tarkkaa syntyaikaa ei tunneta, mutta paikkakunta mainitaan kirjallisissa lähteissä ensimmäisen kerran 21. helmikuuta 1431. Tuolloin Puolan kuningas Vladislav II Jagello päiväsi  aatelissuvulle antamansa omistuskirjeen kahdesta Hmelnytskyin alueen kylästä (»… super villis Holissin et Ploskir at wcze super fluvio Boh iacentu in terra Podoliensi et districtum Latichoviensi sitas»)lähde?. Kylä mainitaan myös vuonna 1493 kirjallisissa lähteissä nimellä Ploskirov. Se kuului puolalaiselle herttualle, mutta siirtyi Puolan jaoissa Venäjän keisarikunnalle, jolloin se vuonna 1793 nimettiin Proskuroviksi.
Venäjän ja Ukrainan 300-vuotisen yhteiselon liennyttävänä eleenä vuonna 1954 tämä länsiukrainalainen kaupunki sai nykyisen nimensä hetmanni Bohdan H’melnytskyin mukaan.
Rautatieasema.
Konserttitalo.
Pyhälle Andreille (?) omistettu kirkko.
Ainakin yksi H’melnytskyin kaupungin Lenin-patsas kaadettiin Euromaidan-mielenosoituksissa 21. helmikuuta 2014.
Aiheesta muualla

Kuvia tai muita tiedostoja aiheesta H’melnytskyi Wikimedia Commonsissa
Merkinnän syy: Tarinaa voisi jatkaa. Esimerkiksi kertoa kaupungin elinkeinorakenteesta, kulttuurista ja nähtävyyksistä.
SC Heerenveen

S.C. Heerenveen on Heerenveenin kaupungista Friisinmaalta kotoisin oleva jalkapalloseura. Joukkue pelaa Alankomaiden pääsarjassa Eredivisiessä, jossa se on parhaimmillaan sijoittunut toiseksi kaudella 1999–2000.
Saavutukset

Alankomaiden liiga
Hopeaa: 2000
Alankomaiden Cup
Voitto: 2009
Hopeaa: 1993, 1997
Tweede Divisie:
Voitto: 1970
Joukkue

Päivitetty 17. marraskuuta 2018.
Joukkue > Maalivahdit

01  Warner Hahn
23  Filip Bednarek
24  Trevor Doornbusch
25  Jan Bekkema
Joukkue > Puolustajat

02  Sherel Floranus
03  Daniel Høegh
04  Nicolai Naess
05  Kik Pierie
12  Doke Schmidt
14  Dave Bulthuis
16  Lucas Woudenberg
27  Vanja Drkusic
Joukkue > Keskikenttäpelaajat

06  Stijn Schaars (Kapteeni)
08  Morten Thorsby
10  Ben Riensta
15  Rodney Kongolo
18  Michel Vlap
19  Pelle van Amersfoort
21  Yūki Kobayashi
22  Emil Frederiksen
26  Jordy Bruijn
Joukkue > Hyökkääjät

07  Marco Rojas
09  Sam Lammers (lainalla PSV:stä)
11  Mitchell van Bergen
13  Arbër Zeneli
17  Nemanja Mihajlović
35  Jizz Hornkamp